ঘরের মাঠে ভারতের ব্যাটিং তাণ্ডব
ঘরের মাঠে ভারতের ব্যাটিং তাণ্ডব। শ্রীলংকার বিপক্ষে টস হেরে ব্যাটিংয়ে নেমে রীতিমতো তাণ্ডব শুরু করেছেন শেখর ধাওয়ান ও লোকেশ রাহুল। 







শুক্রবার পুনেতে অনুষ্ঠিত ম্যাচে টস হেরে ব্যাটিংয়ে নেমে ৫ ওভারে ১০.২০ গড়ে ৫২ রান সংগ্রহ করেছেন রাহুল ও ধাওয়ান। পরের ৫ ওভার তারা যোগ করেন ৪০ রান। ১০ ওভারে কোনো উইকেট না হারিয়ে ৯২ রান তুলে নেয় ভারত।




৩৪ বলে ৭টি চার ও এক ছক্কায় ফিফটি তুলে নেয়া ধাওয়ান সাজঘরে ফেরেন ৫২ রানে। তার আগে উদ্বোধনীতে রাহুলের সঙ্গে গড়েন ১০.৫ ওভারে ৯৭ রানের জুটি। 
চার বছর পর ক্যারিয়ারের দ্বিতীয় টি-টোয়েন্টি ম্যাচ খেলতে নেমে সুবিধা করতে পারেননি সাঞ্জু স্যামসন। ব্যাটিংয়ে নেমে ছক্কা হাঁকানোর পরের বলেই আউট হয়ে ফেরেন টিম ইন্ডিয়ার এ টপঅর্ডার ব্যাটসম্যান। 
দলীয় ১১৮  রানে ফেরেন ওপেনার লোকেশ রাহুল। ৩৬ বলে ৫টি চার ও এক ছক্কায় ৪৫ রান করেন তিনি। মাত্র ৪ রানে ফেরেন স্রেয়াশ আয়ার। বিনা উইকেটে ৯৭ রান করা ভারত পরের ২৫ রানের ব্যবধানে হারায় ৪ উইকেট।

ঘরের মাঠে ভারতের ব্যাটিং তাণ্ডব। শ্রীলংকার বিপক্ষে টস হেরে ব্যাটিংয়েনেমে রীতিমতো তাণ্ডব শুরু করেছেন শেখর ধাওয়ান ও লোকেশ রাহুল।